P r e d k l a d a c i a     s p r á v a

Vláda Slovenskej republiky schválila uznesením č. 905 zo dňa 21.10. 1999 „Transformačné kroky na roky 1999 – 2002 v rezorte zdravotníctva“ a súčasne uložila ministrovi zdravotníctva zabezpečiť rozpracovanie postupnosti transformačných krokov, zabezpečiť realizáciu úloh vyplývajúcich z ich obsahu a v pravidelných polročných intervaloch predkladať vyhodnotenie ich plnenia na rokovanie vlády SR.

Prvé vyhodnotenie „transformačných krokov“ na úseku liečebno-preventívnej starostlivosti, zdravotného  poistenia, liekovej politiky, financovania, legislatívy a verejného zdravotníctva uskutočnených k 20.6.2000 bolo vládou SR prerokované a vláda SR prijala k nemu uznesenie č.671/2000. V súlade s týmto uznesením ako i v nadväznosti na uznesenie vlády SR č. 905/1999 MZ SR vypracovalo v poradí druhé vyhodnotenie úloh vyplývajúcich z obsahu transformačných krokov, ktoré je obsahom tohoto materiálu odpočtujúceho úlohy k 31.12.2000.